text: Li apostoiles mist sa main a la cartre;
   Sains Alessins la soie li alasque,
   Cil le reçut ki ert de Rome pape:
   Quant il le tint, si le moustra as autres.
   Illuec fist Dieus un glorious miracle,
   Que de sa main s’en ala droit la cartre:
   A la pucele s'en ala a la place,
   Ens en son sain en son bliaut de paile:
   Emprès sa car ot vestue la haire.
   Doucement sert le glorious mirable;
   Ele ne veut c'om ne feme ne l' sace:
   Sains Innocens esperdi son coraige;
   Si ot vergoigne des houmes de la place.
   Et paour a ke Damedius ne l'hace.
  